НыбжьыщIэхэм я лэжьыгъэхэр
ЗэIущIэм къыщыпсэлъащ АрхитектурэмкIэ, ухуэныгъэмрэ дизайнымкIэ институтым и унафэщIым и къуэдзэ Къанло Алимрэ Бахъсэн къалэ администрацэм щэнхабзэмкIэ и къудамэм и унафэщI Бэч Альбертрэ.
— Бахъсэн къалэм ГъуазджэхэмкIэ и Сабий школыр къэзухащ икIи дахагъэм япэ лъэбакъуэхэр щыхэсча IуэхущIапIэмрэ абы екIуалIэ цIыкIухэмрэ я ехъулIэныгъэхэм зэпымыууэ сыкIэлъоплъ, срогушхуэ. СурэтыщI ныбжьыщIэхэм дяпэкIи фи зэфIэкIым хэвгъэхъуэну сынывохъуэхъу, — жиIащ Бэч Альберт щIалэгъуалэм захуигъазэу.
Гъэлъэгъуэныгъэм зыкърагъэхьэлIащ Бахъсэн къалэм и щIыпIэ администрацэм и лIыкIуэхэм, КъБКъУ-м ДизайнымкIэ и колледжымрэ ГъуазджэхэмкIэ сабий школымрэ я егъэджакIуэхэм, еджакIуэхэмрэ адэ-анэхэмрэ, хъыбарегъащIэ IэнатIэхэм я лэжьакIуэхэм.
ТЕКIУЖЬ Заретэ.
